
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2122 

31 Οκτωβρίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Ρύθμιση των τύπων και των όρων των συμβάσεων 
που συνάπτουν οι καταναλωτές με μονάδες αδυ¬ 
νατίσματος και γυμναστήρια. 1 

Παροχή πιστωτικών διευκολύνσεων για την αποκατά¬ 
σταση των ζημιών σε κτίρια από τις πυρκαγιές του 
Ιουνίου, Ιουλίου και Αυγούστου 2007 σε περιοχές των 
Νομών Ηλείας, Μεσσηνίας, Λακωνίας, Αρκαδίας, Κοριν¬ 
θίας, Εύβοιας, Αττικής, Αιτωλοακαρνανίας, Μαγνησί¬ 
ας, Αχάίας, Αργολίδας, Λάρισας, Αρτας, Θεσπρωτίας, 


Ζακύνθου, Φθιώτιδας, Κεφαλληνίας και Βοιωτίας 2 

ΑΠΟΦΑΣΕΙ Σ 

Αριθμ. Ζ1-1262 (1) 


Ρύθμιση των τύπων και των όρων των συμβάσεων που 
συνάπτουν οι καταναλωτές με μονάδες αδυνατίσμα¬ 
τος και γυμναστήρια. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Τις διατάξεις: 

1. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/Α'/2005) 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα». 

2. Του άρθρου 18 παρ. 9 του ν. 3587/2007 (ΦΕΚ 
152/Α710.7.2007) «Τροποποίηση και συμπλήρωση του 
ν. 2251/1994 «Προστασία των Καταναλωτών», όπως ισχύ¬ 
ει, -Ενσωμάτωση της οδηγίας 2005/29 του Ευρωπαϊκού 
Κοινοβουλίου και του Συμβουλίου (ΕΕ 1149)». 

3. Του π.δ. 397/1998 «Οργανισμός του Υπουργείου 
Εμπορίου», όπως τροποποιήθηκε και ισχύει. 

4. Του π.δ. 27/1996 «Συγχώνευση των Υπουργείων 
Τουρισμού, Βιομηχανίας-Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α'/1.2.1996), 
όπως τροποποιήθηκε και ισχύει μετά την έκδοση του 
π.δ. 122/2004 (ΦΕΚ 85/Α717.3.2004). 

5. Του π.δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμός 
των αρμοδιοτήτων της» (ΦΕΚ 51 /Α'/18.3.1996). 


6. Του π.δ. 197/1997 «Σύσταση Γενικής Γραμματείας 
Καταναλωτή και καθορισμός των αρμοδιοτήτων της» 
(ΦΕΚ 156/Α730.7.1997). 

7. Του π.δ. 206/2007 «Διορισμός Υπουργών και Υφυ¬ 
πουργών» (ΦΕΚ 232/Α719.9.2007). 

8. Της υπ’ αριθμ. Δ 15/Α/Φ.19/19955/8.10.2007 απόφα¬ 
σης του Πρωθυπουργού και του Υπουργού Ανάπτυξης, 
για την ανάθεση αρμοδιοτήτων στους Υφυπουργούς 
Ανάπτυξης Σταύρο Καλαφάτη και Γεώργιο Βλάχο (ΦΕΚ 
1982/Β79.10.2007) 

9. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζει: 

Άρθρο 1 

Σκοπός 

Σκοπός της παρούσας απόφασης είναι η ρύθμιση των 
τύπων και των όρων των συμβάσεων που συνάπτουν 
οι καταναλωτές με μονάδες αδυνατίσματος κατά την 
έννοια του άρθρου 1 της υπ’ αριθ. Υ 3Β/3215/3.6.1998 
(ΦΕΚ 655/Β71998) απόφασης και γυμναστήρια, όπως 
εκάστοτε ισχύουν. 

Αρθρο 2 

Περιεχόμενο Σύμβασης 

Συμβάσεις παροχής υπηρεσιών οι οποίες παρέχονται 
σε περισσότερες της μίας επίσκεψης και οι οποίες κα¬ 
ταρτίζονται από τις μονάδες αδυνατίσματος και τα 
γυμναστήρια, είναι άκυρες υπέρ του καταναλωτή εάν 
δεν καταρτιστούν με δύο όμοια πρωτότυπα έγγραφα, 
ένα εκ των οποίων παραδίδεται στον καταναλωτή και 
στα οποία να αναφέρονται τουλάχιστον: 

α) όνομα, επωνυμία, διακριτικός τίτλος, πλήρης διεύ¬ 
θυνση του παρόχου των υπηρεσιών, ΑΦΜ, ΔΟΥ, Αριθ¬ 
μός Μητρώου της επιχείρησης, καθώς και όνομα και 
ιδιότητα αυτού που συμβάλλεται στο όνομα και για 
λογαριασμό του, 

β) ο αριθμός άδειας λειτουργίας της επιχείρησης, 

γ) η χρονολογία και ο τόπος κατάρτισης της σύμ¬ 
βασης, 

δ) η αναλυτική περιγραφή της φύσης και των χα¬ 
ρακτηριστικών των υπηρεσιών, ιδίως δε η επιμέρους 
χρονική διάρκεια κάθε συνεδρίας και ο συνολικός αριθ¬ 
μός των συνεδριών ανά κατηγορία υπηρεσιών με σαφή 
διαχωρισμό των τυχόν δωρεάν υπηρεσιών, 

ε) οι όροι εκτέλεσης της σύμβασης και ιδίως ο τρόπος 
και ο χρόνος παροχής των υπηρεσιών, 

στ) η ολική επιβάρυνση του καταναλωτή (η συνολική 
αξία του προγράμματος με ανάλυση της αξίας της κάθε 
μεμονωμένης υπηρεσίας που θα περιέχεται σε αυτό) και 
οι όροι πληρωμής και ιδίως, σε περίπτωση πίστωσης 
του τιμήματος ή πληρωμής με δόσεις, τα οριζόμενα στις 
υφιστάμενες διατάξεις περί καταναλωτικής πίστης (ΚΥΑ 
Φ-1 983/1991 - ΦΕΚ 172 Β'), όπως εκάστοτε αυτές ισχύ¬ 
ουν και ιδίως το Συνολικό Ετήσιο Πραγματικό Ποσοστό 
Επιβάρυνσης (ΣΕΠΠΕ), 

ζ) το κατά το άρθρο 3 της παρούσας απόφασης δι¬ 
καίωμα υπαναχώρησης και, σε χωριστό έντυπο, υπό¬ 
δειγμα δήλωσης υπαναχώρησης του καταναλωτή από 
τη σύμβαση, 

η) η δυνατότητα εξώδικης επίλυσης διαφορών με προ¬ 
σφυγή στις Επιτροπές Φιλικού Διακανονισμού ή στον 
Συνήγορο του Καταναλωτή. 

Άρθρο 3 

Δικαίωμα Υπαναχώρησης και καταγγελίας 

1. Στις ανωτέρω συμβάσεις ο καταναλωτής έχει δι¬ 
καίωμα να υπαναχωρήσει αναιτιολογήτως εντός τριά¬ 
ντα (30) ημερολογιακών ημερών από την επομένη της 
παραλαβής του πρωτοτύπου της σύμβασης, η οποία 
θα πρέπει να γίνεται με ευθύνη του προμηθευτή κατά 
την ημερομηνία υπογραφής της, εκτός εάν σε αυτήν 
προβλέπεται μεγαλύτερη προθεσμία. Η άσκηση του δι¬ 
καιώματος υπαναχώρησης εκ μέρους του καταναλωτή 
λαμβάνει χώρα εντός της προαναφερόμενης προθε¬ 
σμίας με υποβολή εκ μέρους του συμπληρωμένου του 
σχετικού υποδείγματος ή δια απλής επιστολής-δήλωσης 
υπαναχώρησης απευθυνόμενης προς τη μονάδα αδυνα¬ 
τίσματος ή το γυμναστήριο. Η υπαναχώρηση υποβάλλε¬ 
ται είτε αυτοπροσώπως, είτε με τηλεομοιοτυπία, είτε με 
συστημένη επιστολή προς τον προμηθευτή και επιφέρει 
λύση της σύμβασης από την ημερομηνία παραλαβής 
της από τον προμηθευτή, εφόσον η αποστολή της με 
συστημένη επιστολή έλαβε χώρα εντός των τριάντα 
(30) ημερολογιακών ημερών. 

2. Ο καταναλωτής δικαιούται, οποτεδήποτε κατά τη δι¬ 
άρκεια της σύμβασης και μετά την παρέλευση της κατά 
την προηγούμενη παράγραφο τασσόμενης προθεσμίας, 
από την παραλαβή της σύμβασης, να καταγγείλει τη 
σύμβαση, πριν τη λήξη του συμφωνημένου προγράμμα¬ 
τος. Στην περίπτωση της καταγγελίας, ο καταναλωτής 
υποχρεούται να καταβάλει το αντίτιμο των υπηρεσιών 
που του έχουν αποδεδειγμένα παρασχεθεί. Παράλλη¬ 
λα, οι επιχειρήσεις δικαιούνται αποζημίωσης από τον 
καταναλωτή η οποία θα ανέρχεται σε ποσοστό μέχρι 
2,5% επί της αξίας του υπολοίπου ανεκτέλεστου προ¬ 
γράμματος και το οποίο θα προβλέπεται στη σύμβαση 
ρητά. 

3. Στην περίπτωση που ο καταναλωτής ασκήσει το 
προβλεπόμενο στο παρόν άρθρο δικαίωμα υπαναχώ¬ 
ρησης ή καταγγελίας της σύμβασης υποχρεούται να 
καταβάλει το αντίτιμο μόνο για τις υπηρεσίες που του 
έχουν αποδεδειγμένα παρασχεθεί. 

Το πληρωτέο ποσό δεν μπορεί να υπερβαίνει ποσό 
ανάλογο με την έκταση των υπηρεσιών που ήδη παρα¬ 
σχέθηκαν, σε σχέση με το σύνολο των παροχών που 
προβλέπει η σύμβαση. 


Είναι άκυροι όροι κατά τους οποίους παρεχόμενη 
έκπτωση δεν ισχύει σε περίπτωση εκτέλεσης μέρους 
μόνο των υπηρεσιών ενός προγράμματος και έχουν ως 
αποτέλεσμα την επανακοστολόγηση των υπηρεσιών. 

4. Απαγορεύεται και είναι άκυρη η προκαταβολή, με 
οποιονδήποτε τρόπο, συμπεριλαμβανομένης και της 
τυχόν εγγραφής, ποσοστού που υπερβαίνει το 2,5% 
του συμφωνηθέντος συνολικού τιμήματος πριν αρχίσει 
η εκτέλεση της σύμβασης από τις μονάδες αδυνατί¬ 
σματος ή τα γυμναστήρια. 

5. Παραίτηση του καταναλωτή από τα δικαιώματα 
των παραγράφων 1 και 2 του παρόντος άρθρου είναι 
άκυρη. 

Άρθρο 4 

Λύση των συνδεδεμένων συμβάσεων 

1. Στις περιπτώσεις που το τίμημα καλύπτεται εν άλω 
ή εν μέρει από πίστωση η οποία χορηγείται στον κα¬ 
ταναλωτή είτε από τον προμηθευτή είτε από τρίτον, 
δυνάμει συμφωνίας συναπτόμενης μεταξύ του τρίτου 
και του προμηθευτή, τότε, εφόσον ο καταναλωτής 
ασκήσει το δικαίωμα υπαναχώρησης από τη σύμβαση 
ή καταγγελίας της σύμβασης, μπορεί να καταγγείλει 
και τη σύμβαση πίστωσης με δήλωση -έγγραφη όχλησή 
του απευθυνόμενη προς τον τρίτο, ο οποίος υποχρε- 
ούται από τη λήψη αυτής να τον απαλλάξει από τυχόν 
υπόλοιπα οφειλών χρεωμένων σε πιστωτική κάρτα για 
μη παρασχεθείσες υπηρεσίες. Οι μονάδες αδυνατίσμα¬ 
τος και τα γυμναστήρια υποχρεούνται να ενημερώσουν 
σχετικά τον τρίτο, προκειμένου αυτός να προχωρήσει 
στην διακοπή περαιτέρω πληρωμών για το μέρος του 
προγράμματος του οποίου δεν πρόκειται να γίνει χρήση 
ένεκα της γενόμενης υπαναχώρησης ή καταγγελίας 
της σύμβασης. 

2. Σε περίπτωση υπαναχώρησης ή καταγγελίας της 
σύμβασης από τον καταναλωτή, σύμφωνα με τα όσα 
ορίζονται στο άρθρο 3 της παρούσας απόφασης, ο 
προμηθευτής υποχρεούται εντός τριάντα (30) ημερολο¬ 
γιακών ημερών από την κοινοποίηση σε αυτόν της υπα¬ 
ναχώρησης ή της καταγγελίας, να του επιστρέφει στη 
συμφωνηθείσα τιμή τυχόν αχρεωστήτως εισπραχθέντα 
χρηματικά ποσά ή να τον απαλλάξει από την πληρωμή 
δόσεων καρτών ή υπολοίπου οφειλής χρεωμένης σε 
πιστωτική κάρτα που δεν αντιστοιχούν σε αποδεδειγ¬ 
μένα παρασχεθείσες υπηρεσίες. Την ίδια υποχρέωση 
έχουν οι τράπεζες, οι οποίες σε περίπτωση καταγγε¬ 
λίας ή υπαναχώρησης του καταναλωτή οφείλουν να 
απόσχουν από κάθε ενέργεια είσπραξης των δόσεων 
από τον καταναλωτή, στρεφόμενες αποκλειστικά κατά 
του προμηθευτή προς τον οποίο έχουν τυχόν προκατα- 
βάλει τα ποσά που αντιστοιχούν σε μη παρασχεθείσες 
υπηρεσίες. 

3. Σε περίπτωση που το τίμημα καλύπτεται εν όλω ή 
εν μέρει από πίστωση η οποία χορηγείται στον κατα¬ 
ναλωτή από τρίτον, δυνάμει συμφωνίας συναπτόμενης 
μεταξύ του τρίτου και του προμηθευτή και κατά την 
διάρκεια της σύμβασης ο προμηθευτής πτωχεύσει ή 
για οποιονδήποτε λόγο παύσει τις εργασίες του, τότε 
ο τρίτος - πιστωτής δικαιούται να ζητήσει από τον 
καταναλωτή μόνο το τίμημα για το οποίο έχουν παρα¬ 
σχεθεί οι υπηρεσίες και μέχρι το χρόνο που υπήρχε η 
δυνατότητα παροχής των υπηρεσιών. 

Άρθρο 5 

Κυρώσεις 

Σε περίπτωση παράβασης των διατάξεων της πα- 
ρούσης, έχει εφαρμογή το άρθρο 13α «Κυρώσεις» του 
ν. 2251/1994 «Προστασία των καταναλωτών» (ΦΕΚ 191/ 
Α'), όπως προστέθηκε με το άρθρο 17 του ν. 3587/2007 
(ΦΕΚ 152/Α710.7.2007) Τροποποίηση και συμπλήρωση του 
ν. 2251/1994 «προστασία των καταναλωτών», όπως ισχύ¬ 
ει.- Ενσωμάτωση της οδηγίας 2005/29 του Ευρωπαϊκού 
Κοινοβουλίου και του Συμβουλίου (ΕΕ 1149). 

Αρθρο 6 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 2007 

Ο ΥΦΥΠΟΥΡΓΟΣ 

ΓΕΩΡΓΙΟΣ ΒΛΑΧΟΣ 
-♦- 

Αριθμ. οικ. 6996/Α32 (2) 

Παροχή πιστωτικών διευκολύνσεων για την αποκατά¬ 
σταση των ζημιών σε κτίρια από τις πυρκαγιές του 
Ιουνίου, Ιουλίου και Αυγούστου 2007 σε περιοχές 
των Νομών Ηλείας, Μεσσηνίας, Λακωνίας, Αρκαδί¬ 
ας, Κορινθίας, Εύβοιας, Αττικής, Αιτωλοακαρνανί¬ 
ας, Μαγνησίας, Αχάίας, Αργολίδας, Λάρισας, Αρτας, 
Θεσπρωτίας, Ζακύνθου, Φθιώτιδας, Κεφαλληνίας και 
Βοιωτίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1978 εις περιοχή Βορείου Ελλάδος κ.λπ. και 
ρυθμίσεως ετέρων συναφών θεμάτων» που κυρώθηκε, 
τροποποιήθηκε και συμπληρώθηκε με το ν. 867/1979 
(Φ.Ε.Κ. 24/Α/7.2.1979). 

2. Τις διατάξεις του ν. 1190/1981 (Φ.Ε.Κ. 203/Α/30.7.1981) 
ο οποίος κύρωσε την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ των σεισμών 1981 και ρυθ¬ 
μίσεως ετέρων συναφών θεμάτων» όπως αυτός τρο¬ 
ποποιήθηκε και συμπληρώθηκε με το άρθρο 1, παρ. 42 
και 43 του ν. 2412/1996 «Μεταφορά αρμοδιοτήτων από 
το Υπουργικό Συμβούλιο σε άλλα Κυβερνητικά όργανα 
και άλλες διατάξεις» (Φ.Ε.Κ. 123/Α/17.6.1996). 

3. Τις διατάξεις του άρθρου 3, παρ. 3, τελευταίο εδά¬ 
φιο του ν. 1266/1982 (Φ.Ε.Κ. 81/Α) «Περί οργάνων ασκήσε- 
ως της νομισματικής, πιστωτικής και συναλλαγματικής 
πολιτικής και άλλες διατάξεις» όπως συμπληρώθηκε 
με το άρθρο 25, παρ. 6 του ν. 1418/1984 «Περί Δημοσίων 
Έργων και ρυθμίσεις συναφών θεμάτων» (Φ.Ε.Κ. 23/Α). 

4. Τις διατάξεις του ν. 128/1975 «περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 


5. Τις διατάξεις του άρθρου 10 του ν. 2576/1998 (Φ.Ε.Κ. 
25/Α/9.2.1998 ) «Βελτίωση των διαδικασιών για την ανά¬ 
θεση της κατασκευής των δημοσίων έργων και άλλες 
διατάξεις». 

6. Το π.δ. 69/1988 «Οργανισμός Γενικής Γραμματείας 
Δημοσίων Έργων». 

7. Την υπ’ αριθμ. Δ16α/04/773/29.11.1990 κοινή απόφαση 
του Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την υπ’ αριθμ. 50148/542/24.6.1992 κοινή απόφαση των 
Υπουργών Εθν. Οικονομίας, Οικονομικών και Βιομηχανί¬ 
ας, Ενέργειας και Τεχνολογίας και Εμπορίου «Περιστολή 
δαπανών Δημοσίου Τομέα» (Φ.Ε.Κ. 420/Β/1.7.1992). 

9. Τις διατάξεις του άρθρου 22 του ν. 2362/1995 «Περί 
Δημοσίου Λογιστικού ελέγχου των δαπανών του Κρά¬ 
τους και άλλες διατάξεις» (Φ.Ε.Κ. 247/Α/27.11.1995). 

10. Τις διατάξεις του άρθρου 27 του ν. 2081/1992 (Φ.Ε.Κ. 
154/Α) και το γεγονός ότι από τις διατάξεις της πα¬ 
ρούσας Απόφασης προκαλείται δαπάνη σε βάρος του 
Κρατικού Προϋπολογισμού και η δαπάνη βαρύνει το 
Πρόγραμμα Δημοσίων Επενδύσεων της ΣΑΕ 069. 

11. Το π.δ. 81/2002 (Φ.Ε.Κ. 57/Α/21.3.2002), για συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών. 

12. Το π.δ. 206/2007 (Φ.Ε.Κ. 232/Α/19.9.2007), για τον 
διορισμό των Υπουργών και Υφυπουργών. 

13. Την υπ’ αριθμ. οικ/5285/Α32/31.8.2007 κοινή από¬ 
φαση του Υπουργού ΠΕ.ΧΩ.Δ.Ε. και του Υφυπουργού 
Εσωτερικών, Δημόσιας Διοίκησης και Αποκέντρωσης, 
με θέμα: «Οριοθέτηση περιοχών για την αποκατάσταση 
των ζημιών σε κτίρια από τις πυρκαγιές του Αυγού¬ 
στου 2007 σε περιοχές των Νομών Ηλείας, Μεσσηνίας, 
Λακωνίας, Αρκαδίας, Κορινθίας, Εύβοιας, Αττικής και 
Αιτωλοακαρνανίας». 

14. Την υπ’ αριθμ. οικ/5645/Α32/12.9.2007 κοινή από¬ 
φαση του Υπουργού ΠΕ.ΧΩ.Δ.Ε. και του Υφυπουργού 
Εσωτερικών, με θέμα «Οριοθέτηση περιοχών για την 
αποκατάσταση των ζημιών σε κτίρια από τις πυρκαγιές 
του Ιουνίου, Ιουλίου και Αυγούστου 2007 σε περιοχές 
των Νομών Αχάίας, Μαγνησίας, Κεφαλληνίας, Κορινθίας 
και Αττικής». 

15. Την υπ’ αριθμ. οικ/6374/Α32/ 10.10.2007 κοινή από¬ 
φαση του Υπουργού ΠΕ.ΧΩ.Δ.Ε. και του Υφυπουργού 
Εσωτερικών, Δημόσιας Διοίκησης και Αποκέντρωσης με 
θέμα «Συμπληρωματική οριοθέτηση περιοχών για την 
αποκατάσταση των ζημιών σε κτίρια από τις πυρκαγιές 
του Ιουνίου, Ιουλίου και Αυγούστου 2007 σε περιοχές 
των Νομών Ηλείας, Αρκαδίας, Κορινθίας, Αργολίδας, 
Μεσσηνίας, Αχάίας, Λάρισας, Αρτας, Εύβοιας, Βοιωτίας, 
Θεσπρωτίας, Κεφαλληνίας, Ζακύνθου, Φθιώτιδας και 
Αττικής». 

16. Τ ις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών 
των Νομών Ηλείας, Μεσσηνίας, Λακωνίας, Αρκαδίας, 
Κορινθίας, Εύβοιας, Αττικής, Αιτωλοακαρνανίας, Μαγνη¬ 
σίας, Αχα'ΐας, Αργολίδας, Λάρισας, Αρτας, Θεσπρωτίας, 
Ζακύνθου, Φθιώτιδας, Κεφαλληνίας και Βοιωτίας που 
επλήγησαν από τις πυρκαγιές του Ιουνίου, Ιουλίου και 
Αυγούστου 2007, αποφασίζουμε: 

1. ΠΕΡΙΟΧΕΣ ΕΦΑΡΜΟΓΗΣ ΤΩΝ ΠΙΣΤΩΤΙΚΩΝ ΔΙΕΥΚΟ¬ 
ΛΥΝΣΕΩΝ 

Οι παρακάτω πιστωτικές διευκολύνσεις αφορούν στις 
περιοχές των Νομών Ηλείας, Μεσσηνίας, Λακωνίας, 
Αρκαδίας, Κορινθίας, Εύβοιας, Αττικής, Αιτωλοακαρνα¬ 
νίας, Μαγνησίας, Αχαΐας, Αργολίδας, Λάρισας, Άρτας, 
Θεσπρωτίας, Ζακύνθου, Φθιώτιδας Κεφαλληνίας και 
Βοιωτίας, που οριοθετήθηκαν με τις υπ’ αριθ. οικ/5285/ 
Α32/31.8.2007, οικ/5645/Α32/12.9.2007 κοινές αποφάσεις 
του Υπουργού ΠΕ.ΧΩ.Δ.Ε. και του Υφυπουργού Εσωτε¬ 
ρικών, Δημόσιας Διοίκησης και Αποκέντρωσης και την 
οικ/6374/Α32/10.10.2007 κοινή απόφαση του Υπουργού 
ΠΕ.ΧΩ.Δ.Ε. και του Υφυπουργού Εσωτερικών. 

2. ΑΡΜΟΔΙΕΣ ΥΠΗΡΕΣΙΕΣ 

Αρμόδιες Υπηρεσίες για το έργο της αποκατάστασης 
των ζημιών των κτιρίων από τις πυρκαγιές του Ιουνίου, 
Ιουλίου και Αυγούστου 2007, που έπληξαν τις προανα- 
φερθείσες περιοχές ορίζονται: 

• Για τους Νομούς Αττικής, Φθιώτιδας, Μαγνησίας και 
Βοιωτίας, η Υπηρεσία Αποκατάστασης Σεισμοπλήκτων 
(Υ.Α,Σ.), 

• Για τους Νομούς Μεσσηνίας και Λακωνίας, ο Τομέας 
Αποκατάστασης Σεισμοπλήκτων (Τ.Α.Σ.) Μεσσηνίας, 

• Για τους Νομούς Κορινθίας, Αργολίδας και Αρκα¬ 
δίας, ο Τομέας Αποκατάστασης Πυροπλήκτων (Τ.Α.Π.) 
Αρκαδίας, 

• Για τους Νομούς Αιτωλοακαρνανίας, Άρτας, Θε¬ 
σπρωτίας και Κεφαλληνίας, ο Τομέας Αποκατάστασης 
Σεισμοπλήκτων (Τ.Α.Σ.) Λευκάδας, 

• Για τους Νομούς Ζακύνθου και Αχαΐας, ο Τομέας 
Αποκατάστασης Σεισμοπλήκτων (Τ.Α.Σ.) Αχαΐας, 

• Για το Νομό Ηλείας, ο Τομέας Αποκατάστασης Πυ¬ 
ροπλήκτων (Τ.Α.Π.) Ηλείας, 

• Για το Νομό Εύβοιας, ο Τομέας Αποκατάστασης 
Πυροπλήκτων (Τ.Α.Π.) Εύβοιας, 

• Για το Νομό Λάρισας, ο Τομέας Αποκατάστασης 
Σεισμοπλήκτων (Τ.Α.Σ.) Κοζάνης. 

3. ΠΡΟΘΕΣΜΙΕΣ 

Ορίζεται προθεσμία ενός (1) έτους, από τη δημοσίευση 
της παρούσας Απόφασης σε Φ.Ε.Κ. για την υποβολή, 
από τους ενδιαφερομένους, αίτησης: 

α) Για τη διενέργεια αυτοψίας στο πληγέν κτίσμα από 
Μηχανικούς της αρμόδιας Υπηρεσίας και την έκδοση 
πορίσματος χαρακτηρισμού του. 

β) Γ ια τη χορήγηση δωρεάν κρατικής αρωγής για την 
επισκευή του κτίσματος, χωρίς να έχει προηγηθεί η 
έκδοση πορίσματος χαρακτηρισμού του, εφόσον οι εν¬ 
διαφερόμενοι το επιθυμούν. Σε αυτήν την περίπτωση 
απαιτείται και η ταυτόχρονη υποβολή πλήρους φακέ¬ 
λου μελέτης επισκευής προκειμένου να εκδοθεί Άδεια 
Επισκευής. 

Οι αιτήσεις θα συνοδεύονται από τα απαιτούμενα δι- 
καιολογητικά, που καθορίζονται σε απόφαση Υπουργού 
ΠΕ.ΧΩ.Δ.Ε. 

4. ΠΙΣΤΩΤΙΚΕΣ ΔΙΕΥΚΟΛΥΝΣΕΙΣ 

Οι ιδιοκτήτες κτιρίων που έχουν πληγεί από τις προα- 
ναφερόμενες πυρκαγιές, είναι δικαιούχοι δωρεάν κρατι¬ 
κής αρωγής για την επισκευή ή ανακατασκευή τους. 

Α. ΑΝΑΚΑΤΑΣΚΕΥΗ ΚΑΤΟΙΚΙΑΣ 

I. ΧΟΡΗΓΗΣΗ ΔΩΡΕΑΝ ΚΡΑΤΙΚΗΣ ΑΡΩΓΗΣ 

Εγκρίνεται η χορήγηση δωρεάν κρατικής αρωγής 
για ανακατασκευή κατοικίας στους πυρόπληκτους των 
νομών που οριοθετήθηκαν με τις υπ’ αριθμ. οικ/5285/ 


Α32/31.8.2007, οικ/5645/Α32/12.9.2007 και οικ/6374/ 
Α32/10.10.2007 κοινές υπουργικές αποφάσεις. 

II. ΔΙΚΑΙΟΥΧΟΙ ΔΩΡΕΑΝ ΚΡΑΤΙΚΗΣ ΑΡΩΓΗΣ 

Δικαιούχοι δωρεάν κρατικής αρωγής για ανακατα¬ 
σκευή κατοικίας, είναι οι ιδιοκτήτες ή ψιλοί κύριοι των 
κατοικιών, που έχουν χαρακτηριστεί από το Υ.ΠΕ.ΧΩ.Δ.Ε. 
κατεδαφιστέες ως ολοσχερώς καταστραφείσες. 

Οι δικαιούχοι θα καθορίζονται από την αρμόδια Υπη¬ 
ρεσία στην οποία οι ενδιαφερόμενοι θα πρέπει να 
υποβάλουν αίτηση με τα σχετικά δικαιολογητικά και 
εντός των προθεσμιών που καθορίζονται σε απόφαση 
Υπουργού ΠΕ.ΧΩ.Δ.Ε. 

III. ΟΡΟΙ ΧΟΡΗΓΗΣΗΣ ΔΩΡΕΑΝ ΚΡΑΤΙΚΗΣ ΑΡΩΓΗΣ 

1. Το ποσό της δωρεάν κρατικής αρωγής που χο¬ 
ρηγείται στο δικαιούχο για ανακατασκευή κατοικίας 
καθορίζεται σε € 750 ανά τ.μ. για εμβαδόν ίσο με της 
κα-ταστραφείσας κατοικίας και μέχρι τα 120 τ.μ. 

2. Γ ια κατοικίες που κρίνονται κατεδαφιστέες και 
είναι χαρακτηρισμένες διατηρητέες ή παραδοσιακές 
ως προς το σύνολό τους (όπως αναφέρεται στο Φ.Ε.Κ. 
δημοσίευσης της απόφασης χαρακτηρισμού), η δωρεάν 
κρατική αρωγή καθορίζεται σε € 950 ανα τ.μ. και μέχρι 
120 τ.μ.. 

3. Γ ια τη βελτίωση των συνθηκών κατοικίας: 

α) για διμελείς οικογένειες και για καταστραφείσα 
κατοικία μικρότερη των 65 τ.μ., η δωρεάν κρατική αρωγή 
υπολογίζεται για εμβαδόν 65 τ.μ. 

β) για τριμελείς οικογένειες και για καταστραφείσα 
κατοικία μικρότερη των 80 τ.μ., η δωρεάν κρατική αρωγή 
υπολογίζεται για εμβαδόν 80 τ.μ. 

γ) για τετραμελείς οικογένειες και άνω και για κατα¬ 
στραφείσα κατοικία μικρότερη των 95 τ.μ., η δωρεάν 
κρατική αρωγή υπολογίζεται για εμβαδόν 95 τ.μ. 

4. Σε περιπτώσεις δυσπρόσιτων περιοχών οι ανωτέρω 
τιμές προσαυξάνονται κατά 15%. 

5. Οι ανωτέρω κατοικίες κατασκευάζονται σύμφωνα 
με τις παρακάτω γενικές αρχές: 

α) Μέγιστος αριθμός ορόφων δύο (2) και μέγιστο ύψος 
κτιρίου 7,50 μ. με υποχρεωτική κεραμοσκεπή μεγίστου 
ύψους 1,50 μ. επιπλέον του προαναφερομένου ύψους 
του κτιρίου. Το μέγιστο ύψος του κτιρίου σε κάθε όψη 
μετράται από την οριστική στάθμη του εδάφους. Επι¬ 
τρέπεται ένα (1) υπόγειο επιφάνειας ίσης με εκείνη που 
καταλαμβάνει το κτίριο προοριζόμενος αποκλειστικά 
για αποθηκευτική χρήση, του οποίου η οροφή σε κανέ¬ 
να σημείο δεν υπερβαίνει το 1, 50 μ. από την οριστική 
στάθμη του εδάφους. 

β) Αυστηρή εφαρμογή κανονισμού θερμομόνωσης (δι¬ 
πλά τζάμια, διπλούς δρομικούς τοίχους με θερμομόνω¬ 
ση, ηλιοπροστασία στα νότια ανοίγματα, κ.λπ.). 

γ) Απαγόρευση κατασκευής ΡΙΕΟΤΙ8 και περιμετρι¬ 
κών εξωστών. Οι εξώστες δεν πρέπει να υπερβαίνουν 
σε μήκος τα 2/3 του μήκους της όψης και πρέ-πει να 
απέχουν τουλάχιστον 1,00 μ. από τα άκρα της όψης με 
μέγιστο πλάτος 1,20 μ. 

δ) Χρήση γήινων χρωμάτων αντίστοιχων με αυτά της 
περιοχής. 

ε) Ξύλινα κουφώματα ή από άλλο υλικό, ώστε να μοι¬ 
άζουν με ξύλινα. 

στ) Οι ηλιακοί συλλέκτες να τοποθετούνται στον πε¬ 
ριβάλλοντα χώρο και όπου δεν είναι αυτό εφικτό τότε 
και μόνο τότε να ενσωματώνονται στη στέγη με τρόπο 
ώστε να μην εξέχει κανένα στοιχείο πάνω από αυτή. 

ζ) Διατήρηση της μορφολογίας της περιοχής (όγκοι 
κτιρίων, υψίκορμα ανοίγματα, σύμφωνα με τα παραδο¬ 
σιακά πρότυπα). 

η) Προσαρμογή κατοικιών και περιβάλλοντος χώρου 
στο φυσικό έδαφος (σε περίπτωση αναγκαιότητας κα¬ 
τασκευής αναβαθμών, αυτοί δεν θα υπερβαίνουν το 
1,50 μ). 

θ) Κατάλληλη φύτευση περιβάλλοντος χώρου (π.χ. 
φυλλοβόλα στο Νότο, αειθαλή στον Βορρά, για προ¬ 
στασία από ανέμους). 

ι) Οι εγκαταστάσεις για θέρμανση να είναι ενσωμα¬ 
τωμένες στο κέλυφος του κτιρίου. 

ια) Στις περιπτώσεις παραδοσιακών οικισμών έχουν 
εφαρμογή τα αντίστοιχα ειδικά π.δ. 

6. Η κατασκευή των ανωτέρω κατοικιών γίνεται στο 
οικόπεδο που υπήρχε η πληγείσα με την υποχρέωση το 
εμβαδόν της να είναι τουλάχιστον ίσο με το εμβαδόν 
που υπολογίστηκε η δωρεάν κρατική αρωγή. 

7. Σε περίπτωση που το οικόπεδο του δικαιούχου ρυ- 
μοτομείται ή δεν μπορεί να κατασκευαστεί η νέα οικία 
εντός αυτού για οποιαδήποτε νόμιμη αιτία, μπορεί να 
κατασκευαστεί η νέα οικία σε άλλο ιδιόκτητο οικόπε¬ 
δο του δικαιούχου εντός του Νομού, που βρισκόταν η 
πληγείσα κατοικία. 

8. Για τις περιπτώσεις οικισμών που έχουν οριοθετη- 
θεί ως κατολισθαίνοντες, προκειμένου η κατοικία να 
ανεγερθεί στο ίδιο οικόπεδο που βρισκόταν η πληγεί¬ 
σα απαιτείται βεβαίωση για την καταλληλότητα του 
εδάφους. 

9. Είναι δυνατή η χορήγηση δωρεάν κρατικής αρωγής 
για την ανακατασκευή κατοικίας και σε νέους κτήτορες 
που απέκτησαν την ψιλή ή πλήρη κυριότητα του ακινή¬ 
του, στο οποίο βρισκόταν η καταστραφείσα οικία, με 
κληρονομική διαδοχή ή με γονική παροχή ή με απόκτη¬ 
ση πρόσθετων ποσοστών συνιδιοκτησίας. Απαραίτητη 
προϋπόθεση είναι η υποβολή εμπρόθεσμης αίτησης, 
είτε από τον αρχικό ιδιοκτήτη της κατοικίας, είτε από 
τον νέο κτήτορα. 

10. Οι κατοικίες που χαρακτηρίζονται εγκαταλελειμ- 
μένες δεν δικαιούνται δωρεάν κρατικής αρωγής. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να ήταν στοι¬ 
χειωδώς κατοικήσιμο και ο ενδιαφερόμενος να προσκο¬ 
μίσει τα ακόλουθα δικαιολογητικά: 

α) Βεβαίωση της ΔΕΗ ότι είχε ρεύμα τουλάχιστον ένα 
χρόνο πριν από τις πυργκαγιές. 

β) Δήλωση στοιχείων ακινήτων (Ε9) και (Ε1), στην 
οποία να περιλαμβάνεται το πληγέν ακίνητο, για χρο¬ 
νικό διάστημα πριν από τις πυρκαγιές. 

11. Με απόφαση του Υπουργού ΠΕ.ΧΩ.Δ.Ε. θα καθο¬ 
ρίζονται τα δικαιολογητικά, λεπτομέρειες και εν γένει 
θέματα, που αφορούν στην χορήγηση της δωρεάν κρα¬ 
τικής αρωγής. 

IV. ΤΡΟΠΟΣ ΧΟΡΗΓΗΣΗΣ ΔΩΡΕΑΝ ΚΡΑΤΙΚΗΣ ΑΡΩ¬ 
ΓΗΣ 

Το ποσό της δωρεάν κρατικής αρωγής για την ανα¬ 
κατασκευή κατοικίας χορηγείται σε τρεις δόσεις ως 
ακολούθως: 

Η πρώτη δόση είναι το 30% του συνόλου της δωρεάν 
κρατικής αρωγής και χορηγείται μετά την έκδοση της 
οικοδομικής άδειας και την'Εγκριση χορήγησης δωρεάν 
κρατικής αρωγής για την ανακατασκευή κατοικίας, από 


την αρμόδια Υπηρεσία. Η δεύτερη δόση είναι το 35% του 
συνόλου της δωρεάν κρατικής αρωγής και χορηγείται 
με την ολοκλήρωση του φέροντος οργανισμού και της 
τοιχοποιίας. Η τρίτη δόση είναι το υπόλοιπο 35% και 
χορηγείται με την περαίωση της νέας κατοικίας η οποία 
θα βεβαιώνεται από αυτοψία της αρμόδιας Υπηρεσίας 
κατόπιν υποβολής σχετικής δήλωσης από τον ιδιώτη 
μηχανικό. 

Β. ΑΝΑΚΑΤΑΣΚΕΥΗ ΚΤΙΡΙΩΝ, ΕΚΤΟΣ ΚΑΤΟΙΚΙΩΝ, ΚΑΙ 
ΕΠΙΣΚΕΥΗ ΚΤΙΡΙΩΝ 

I. ΧΟΡΗΓΗΣΗ ΔΩΡΕΑΝ ΚΡΑΤΙΚΗΣ ΑΡΩΓΗΣ 
Εγκρίνεται η χορήγηση δωρεάν κρατικής αρωγής για 
την αποκατάσταση των ζημιών των κτιρίων, ανάλογα 
με το χαρακτηρισμό τους: 

α. Γ ια κτίρια, πλην κατοικιών, που κατέρρευσαν ή κρί- 
νονται κατεδαφιστέα ή υπέρμετρης δαπάνης επισκευής 
(ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και παρουσιάζουν ζημιές 
από τις πυρκαγιές που δεν επιδέχονται, σύμφωνα με 
την κρίση της αρμόδιας Υπηρεσίας, ουσιαστική αποκα¬ 
τάσταση, η δωρεάν κρατική αρωγή μπορεί να χρησιμο¬ 
ποιηθεί για ανακατασκευή ή αυτοστέγαση. 

β. Γ ια κτίρια που έχουν κριθεί επισκευάσιμα η δωρεάν 
κρατική αρωγή μπορεί να χρησιμοποιηθεί για την επι¬ 
σκευή τους. Επίσης η εν λόγω δωρεάν κρατική αρωγή 
μπορεί να χρησιμοποιηθεί για ανακατασκευή ή αυτο¬ 
στέγαση εφόσον ο δικαιούχος κατεδαφίσει το πληγέν 
κτίσμα. 

• Τα κτίρια, πλην κατοικιών, που χαρακτηρίζονται 
εγκαταλελειμμένα δεν δικαιούνται δωρεάν κρατική 
αρωγή. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να ήταν στοι¬ 
χειωδώς σε χρήση και ο ενδιαφερόμενος να προσκο¬ 
μίσει τα ακόλουθα δικαιολογητικά: 

1. Βεβαίωση της ΔΕΗ ότι είχε ρεύμα τουλάχιστον ένα 
χρόνο πριν από τις πυρκαγιές. 

2. Δήλωση στοιχείων ακινήτων (Ε9) και (Ε1), στην οποία 
να περιλαμβάνεται το πληγέν ακίνητο, για χρονικό διά¬ 
στημα πριν από τις πυρκαγιές. 

II. ΔΙΚΑΙΟΥΧΟΙ ΔΩΡΕΑΝ ΚΡΑΤΙΚΗΣ ΑΡΩΓΗΣ 

1. Οι δικαιούχοι της δωρεάν κρατικής αρωγής θα κα¬ 
θορίζονται από την αρμόδια Υπηρεσία στην οποία οι 
ενδιαφερόμενοι θα πρέπει να υποβάλουν αίτηση με τα 
σχετικά δικαιολογητικά και εντός των προθεσμιών που 
καθορίζονται σε απόφαση Υπουργού ΠΕ.ΧΩ.Δ.Ε. 

2. Η αρμόδια Υπηρεσία που αναλαμβάνει το έργο της 
αποκατάστασης θα χορηγεί στους δικαιούχους Αδεια 
Επισκευής ή Βεβαίωση Καθορισμού Δικαιούχου δωρεάν 
κρατικής αρωγής για Ανακατασκευή ή Αυτοστέγαση, με 
την οποία θα προσδιορίζεται το ύψος της απαιτούμενης 
δαπάνης επισκευής ή το ποσό που δικαιούται ο ενδιαφε¬ 
ρόμενος για ανακατασκευή ή αυτοστέγαση. Στην Αδεια 
Επισκευής ή Βεβαίωση Καθορισμού Δικαιούχου δωρεάν 
κρατικής αρωγής για Ανακατασκευή ή Αυτοστέγαση, 
θα αναφέρεται το ποσό της δωρεάν κρατικής αρωγής, 
σύμφωνα με τους όρους που καθορίζονται παρακάτω. 
Η δωρεάν κρατική αρωγή θα χορηγείται στους δικαι¬ 
ούχους από την αρμόδια Υπηρεσία. 

3. Σε περίπτωση που το συγκεκριμένο κτίριο (πλην 
κατοικίας) ρυμοτομείται ή δεν μπορεί να ανακατασκευα¬ 
στεί στην ίδια θέση, για οποιαδήποτε άλλη νόμιμη αιτία 
ή ο ιδιοκτήτης το επιθυμεί, τότε ο ιδιοκτήτης ή καθένας 
από τους συνιδιοκτήτες (εφόσον υφίσταται συνιδιοκτη- 
σία), δικαιούται δωρεάν κρατική αρωγή για αυτοστέ¬ 
γαση με αγορά ή ανέγερση κτίσματος ιδιοκτησίας του 
στον ίδιο Νομό που βρισκόταν το πληγέν κτίσμα. 

4. Σε περίπτωση που κατέρρευσαν κτίσματα (πλην 
κατοικιών) από τις πυρκαγιές ή κατεδαφίστηκαν αμέσως 
μετά από αυτές με εντολή Δημόσιας ή Δημοτικής Αρχής 
(εφόσον ήταν σε χώρους συνάθροισης κοινού ή είχαν 
επαφή με το δρόμο), χωρίς να έχουν εκδοθεί, από τις 
νόμιμες Επιτροπές, Εκθέσεις Αυτοψίας Κατεδαφιστέων 
Κτισμάτων, εντός της πληγείσας περιοχής, εγκρίνουμε 
τη χορήγηση δωρεάν κρατικής αρωγής εφόσον: 

α. Ο ενδιαφερόμενος έχει υποβάλει εμπρόθεσμα αί¬ 
τηση χορήγησης δωρεάν κρατικής αρωγής για το συ¬ 
γκεκριμένο κτίσμα. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της 
καταστραφείσας οικοδομής, φωτογραφίες, αεροφω¬ 
τογραφίες, κ.λπ.) 

γ. Υπάρχουν στοιχεία ότι το κτίσμα δεν ήταν εγκατα- 
λελειμμένο ( π.χ. αποδείξεις Κοινωφελών Οργανισμών ή 
Δημοτικών ή Κοινοτικών Τελών, Ε1, Ε9, κ.λπ.) 

δ. Η αρμόδια Δημόσια ή Δημοτική Αρχή βεβαιώνει 
ότι δόθηκε εντολή για την κατεδάφιση του κτίσματος 
προς αποτροπή άμεσου κινδύνου μετά τις πυρκαγιές 
ή προσκομίζεται Βεβαίωση ότι το κτίσμα κατέρρευσε 
από τις πυρκαγιές. 

5. Σε περίπτωση που για την αποκατάσταση ορισμέ¬ 
νων ζημιών που υπέστη το πληγέν κτίσμα δεν απαιτείται 
έκδοση άδειας (σύμφωνα με τις πολεοδομικές διατάξεις) 
και η αποκατάσταση αυτών κρίνεται επείγουσα (π.χ. 
λόγω καιρικών συνθηκών), ο ενδιαφερόμενος δύναται 
να προβεί στην εκτέλεση των εν λόγω εργασιών και 
να λάβει τη δωρεάν κρατική αρωγή για την επισκευή 
του κτιρίου προσκομίζοντας αποδεικτικά στοιχεία (φω¬ 
τογραφίες κλπ.) για την ύπαρξη των ζημιών που απο¬ 
κατέστησε. 

III. ΟΡΟΙ ΧΟΡΗΓΗΣΗΣ ΔΩΡΕΑΝ ΚΡΑΤΙΚΗΣ ΑΡΩΓΗΣ 

1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 
Η δωρεάν κρατική αρωγή καθορίζεται ανάλογα με 
το εμβαδόν και τη χρήση του πληγέντος κτίσματος και 
σύμφωνα με τα παρακάτω: 

α) Για κτίρια που έχουν χρήση επαγγελματικού χώρου 
€ 350 ανά τ.μ. και για το σύνολο της επιφάνειας του 
κτιρίου. 

β) Για υπόγειους χώρους όπως αυτοί ορίζονται από 
το Γ.Ο.Κ. και είναι διαμορφωμένοι ως επαγγελματικές 
στέγες, χορηγείται ποσό δωρεάν κρατικής αρωγής που 
αντιστοιχεί στο 70% της εκάστοτε ισχύουσας τιμής 
μονάδας για τη χρηματοδότηση των ανακατασκευαζό¬ 
μενων επαγγελματικών χώρων. 

γ) Για αποθήκες οποιοσδήποτε χρήσης καθώς και 
στάβλους, αγροτικά κτίσματα, € 200 ανά τ.μ. και μέχρι 
εμβαδού 120 τ.μ. 

δ) Γ ια την ανακατασκευή αγροτικών κατοικιών (κτι- 
σμάτων ευτελούς αξίας κατασκευής, που χρησιμοποι¬ 
ούνται εποχιακά) € 250 ανά τ.μ. και μέχρι συνολικού 
εμβαδού 100 τ.μ. 


ε) Γ ια Ιερούς Ναούς, κτίρια που ανήκουν στο Δημόσιο, 
Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή σε 
Ευαγή Ιδρύματα ή σε Σωματεία, € 500, ανά τ.μ. επί του 
συνόλου της επιφάνειας του πληγέντος κτίσματος. 

στ) Γ ια την ανακατασκευή κωδωνοστασίων και μόνο, 
€70 ανά κυβικό μέτρο. 

ζ) Σε περιπτώσεις ανακατασκευής, υποχρέωση του 
ιδιοκτήτη είναι να ανακατασκευάσει, κτίσμα εμβαδού 
ίσο τουλάχιστον με το 66% του εμβαδού του κατεδα- 
φιστέου κτίσματος, με βάση το οποίο υπολογίστηκε η 
δωρεάν κρατική αρωγή, εκτός από τις περιπτώσεις: 

ί) Επαγγελματικών χώρων όπου υποχρέωση του ιδι¬ 
οκτήτη είναι να ανακατασκευάσει κτίσμα εμβαδού ή 
όγκου ίσο με το 66% του εμβαδού ή του όγκου του 
κατεδαφιστέου κτίσματος με βάση το οποίο υπολογί¬ 
στηκε η δωρεάν κρατική αρωγή. 

μ) Ιερών Ναών, κτιρίων που ανήκουν στο Δημόσιο, 
Ν.Π.Δ.Δ., Ο.Τ.Α., Κοινωφελών, Φιλανθρωπικών ή Ευαγών 
Ιδρυμάτων ή Σωματείων, η επιφάνεια του ανεγειρόμενου 
κτίσματος δε θα πρέπει να είναι μικρότερη του 75% του 
εμβαδού του πληγέντος κτίσματος. 

η) Στην περίπτωση αυτοστέγασης, η δωρεάν κρατική 
αρωγή δεν μπορεί να υπερβαίνει το αναφερόμενο στα 
συμβόλαια αγοραπωλησίας τίμημα. Το αγοραζόμενο 
κτίσμα θα πρέπει να είναι νομίμως υφιστάμενο και να 
έχει εμβαδόν ίσο τουλάχιστον με το 66% της δανειο¬ 
δοτούμενης επιφάνειας του κατεδαφιστέου κτίσματος. 
Στις περιπτώσεις που το κτίσμα, στο οποίο πραγμα¬ 
τοποιείται η αυτοστέγαση, δεν έχει οικοδομική άδεια 
(οικισμοί προϋφιστάμενοι του 1923), η στατική επάρκεια 
του κτιρίου, θα πρέπει να βεβαιώνεται από δύο ιδιώτες 
Πολιτικούς Μηχανικούς. 

θ) Για ανακατασκευές κτιρίων κάθε χρήσης, εκτός 
κατοικιών, που είναι χαρακτηρισμένα διατηρητέα ή πα¬ 
ραδοσιακά ως προς το σύνολό τους (όπως αναφέρεται 
στο Φ.Ε.Κ. δημοσίευσης της Απόφασης Χαρακτηρισμού), 
€ 600 ανά τ.μ. χωρίς περιορισμό ως προς το συνολικό 
εμβαδόν του κτίσματος. 

ι) Για κτίρια που έχει χαρακτηριστεί διατηρητέα μόνο 
η όψη (όπως αναφέρεται στο Φ.Ε.Κ. δημοσίευσης της 
Απόφασης Χαρακτηρισμού) και κρίνονται κατεδαφι- 
στέα, χορηγείται δωρεάν κρατική αρωγή ανακατασκευ¬ 
ής της όψης με χρήση του τιμολογίου επισκευής της 
Υπηρεσίας για διατηρητέα ή παραδοσιακά κτίρια και 
ανακατασκευής του υπολοίπου κτιρίου με τις τιμές που 
ισχύουν για την αντίστοιχη κατηγορία κτιρίου, όπως 
αναφέρονται στις σχετικές παραγράφους. 

ια) Στις περιπτώσεις διατηρητέων κτιρίων προκειμέ- 
νου να ισχύουν οι τιμές που προαναφέρονται θα πρέπει 
τα κτίρια να ήταν ήδη χαρακτηρισμένα διατηρητέα ή 
παραδοσιακά από το Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία Φ.Ε.Κ. δημοσίευσης της Από¬ 
φασης Χαρακτηρισμού) ή να είχε αρχίσει η διαδικασία 
χαρακτηρισμού τους πριν τις ημέρες των πυρκαγιών. 

ιβ) Για τις περιπτώσεις οικισμών που έχουν οριοθε- 
τηθεί ως κατολισθαίνοντες, προκειμένου το κτίριο να 
ανεγερθεί στο ίδιο οικόπεδο που βρισκόταν το πληγέν 
απαιτείται βεβαίωση για την καταλληλότητα του εδά¬ 
φους. 

2. ΕΠΙΣΚΕΥΗ 

Γ ια την επισκευή όλων των κτισμάτων, η δωρεάν κρα¬ 
τική αρωγή υπολογίζεται ανάλογα με τις ζημιές που 

παρουσιάζει το κτίριο και σύμφωνα με τιμολόγιο της 
Υπηρεσίας, το οποίο εγκρίνεται με Υπουργική Απόφαση. 
Επίσης για την επισκευή ισχύουν τα ακόλουθα: 

α) Για την επισκευή κατοικιών, το ποσό της δωρεάν 
κρατικής αρωγής, δεν μπορεί να υπερβαίνει το όριο των 
€ 450 ανά τ.μ. χωρίς περιορισμό ως προς το συνολικό 
εμβαδόν της ιδιοκτησίας. 

β) Γ ια την επισκευή κατοικιών, που είναι χαρακτηρι¬ 
σμένες διατηρητέες ή παραδοσιακές, (όπως αναφέρε- 
ται στο Φ.Ε.Κ. δημοσίευσης της Απόφασης Χαρακτη¬ 
ρισμού), καθώς και την επισκευή Ιερών Ναών, το ποσό 
της δωρεάν κρατικής αρωγής δεν μπορεί να υπερβαίνει 
το όριο των € 650 ανά τ.μ., χωρίς περιορισμό ως προς 
το συνολικό εμβαδόν της ιδιοκτησίας. 

γ) Γ ια την επισκευή αγροτικών κατοικιών, ανεξάρτη¬ 
των αποθηκών κάθε χρήσης και στάβλων το ποσό της 
δωρεάν κρατικής αρωγής, δεν μπορεί να υπερβαίνει το 
όριο των € 150 ανά τ.μ. χωρίς περιορισμό ως προς το 
συνολικό εμβαδόν της ιδιοκτησίας. 

δ) Για την επισκευή κτιρίων κάθε χρήσης, που δεν 
συμπεριλαμβάνονται σε κάποια από τις προηγούμενες 
κατηγορίες, το ποσό της δωρεάν κρατικής αρωγής, 
δεν μπορεί να υπερβαίνει το όριο των € 200 ανά τ.μ. 
χωρίς περιορισμό ως προς το συνολικό εμβαδόν της 
ιδιοκτησίας. 

ε) Γ ια την επισκευή κτιρίων κάθε χρήσης, εκτός κα¬ 
τοικιών, που είναι χαρακτηρισμένα διατηρητέα ή πα¬ 
ραδοσιακά, (όπως αναφέρεται στο Φ.Ε.Κ. δημοσίευσης 
της Απόφασης Χαρακτηρισμού), το ποσό της δωρεάν 
κρατικής αρωγής δεν μπορεί να υπερβαίνει το όριο των 
€ 400 ανά τ.μ., χωρίς περιορισμό ως προς το συνολικό 
εμβαδόν της ιδιοκτησίας. 

στ) Στις περιπτώσεις διατηρητέων κτιρίων προκειμέ- 
νου να ισχύουν οι τιμές που προαναφέρονται θα πρέ¬ 
πει τα κτίρια να ήταν χαρακτηρισμένα διατηρητέα ή 
παραδοσιακά, από το Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία Φ.Ε.Κ. δημοσίευσης της Από¬ 
φασης Χαρακτηρισμού) ή να είχε αρχίσει η διαδικασία 
χαρακτηρισμού τους πριν τις ημέρες των πυρκαγιών. 

ζ) Οι ιδιοκτήτες των κτιρίων που κρίνονται επισκευά- 
σιμα μπορούν να χρησιμοποιήσουν την δωρεάν κρατι¬ 
κή αρωγή που αναλογεί στην επισκευή του πληγέντος 
κτίσματος για ανακατασκευή ή αυτοστέγαση εφόσον 
κατεδαφίσουν το κτίριο με δικές τους δαπάνες. Σε 
αυτή την περίπτωση, το ποσό της δωρεάν κρατικής 
αρωγής δεν αυξάνεται και το εμβαδόν του κτιρίου που 
θα κατασκευαστεί πρέπει να είναι ίσο με αυτό που 
αντιστοιχεί στην τιμή μονάδος που καθορίζεται στην 
παρούσα Απόφαση. 

IV. ΤΡΟΠΟΣ ΧΟΡΗΓΗΣΗΣ ΔΩΡΕΑΝ ΚΡΑΤΙΚΗΣ ΑΡΩ¬ 
ΓΗΣ 

α) Το ποσό της δωρεάν κρατικής αρωγής για την 
ανακατασκευή κτιρίου χορηγείται σε τρεις δόσεις ως 
ακολούθως: 

Η πρώτη δόση είναι το 30% του συνόλου της δωρεάν 
κρατικής αρωγής και χορηγείται με την έκδοση Έγκρι¬ 
σης χορήγησης δωρεάν κρατικής αρωγής. Η δεύτερη 
δόση είναι το 35% του συνόλου της δωρεάν κρατικής 
αρωγής και χορηγείται με την ολοκλήρωση του φέρο- 
ντος οργανισμού και της τοιχοποιίας. Η τρίτη δόση είναι 
το υπόλοιπο 35% και χορηγείται με την περαίωση του 
νέου κτίσματος η οποία θα βεβαιώνεται από αυτοψία 


της αρμόδιας Υπηρεσίας κατόπιν υποβολής σχετικής 
δήλωσης από τον ιδιώτη μηχανικό. 

β) Το ποσό της δωρεάν κρατικής αρωγής για αυτοστέ¬ 
γαση, εφόσον αγοράζεται έτοιμο κτίσμα, θα χορηγείται 
εφάπαξ, με την προσκόμιση οριστικού συμβολαίου αγο¬ 
ράς και πιστοποιητικού μεταγραφής ή προσυμφώνου, με 
την υποχρέωση της υποβολής οριστικού συμβολαίου και 
πιστοποιητικού μεταγραφής σε χρόνο που θα ορίζεται 
στην εγκριτική Απόφαση της αρμόδιας Υπηρεσίας. 

Σε περίπτωση που αγοράζεται κτίσμα υπό ανέγερση, 
το ποσό της δωρεάν κρατικής αρωγής θα χορηγείται 
σε τρεις δόσεις, η πρώτη από τις οποίες περιλαμβάνει 
το 30% της δωρεάν κρατικής αρωγής και καταβάλλεται 
με την προσκόμιση οριστικού συμβολαίου και πιστοποι¬ 
ητικού μεταγραφής ή προσυμφώνου (με την υποχρέωση 
της υποβολής οριστικού συμβολαίου και πιστοποιητικού 
μεταγραφής σε χρόνο που θα ορίζεται στην εγκριτική 
απόφαση της αρμόδιας Υπηρεσίας). Η επόμενη δόση 
που περιλαμβάνει το 35% της δωρεάν κρατικής αρω¬ 
γής, με την περαίωση του φέροντα οργανισμού και της 
τοιχοποιίας και το υπόλοιπο 35% καταβάλλεται με την 
ολοκλήρωση των εργασιών η οποία θα βεβαιώνεται από 
αυτοψία της αρμόδιας Υπηρεσίας κατόπιν υποβολής 
σχετικής δήλωσης από τον ιδιώτη μηχανικό. 

Σημειώνεται ότι για τις περιπτώσεις α) και β) απαιτεί¬ 
ται η κατεδάφιση του πληγέντος κτίσματος. 

γ) Το ποσό της δωρεάν κρατικής αρωγής για επισκευή, 
χορηγείται σε δύο δόσεις, η πρώτη από τις οποίες, 
περιλαμβάνει τη μισή (1/2) δωρεάν κρατική αρωγή και 
καταβάλλεται με την έκδοση άδειας επισκευής. Η επό¬ 
μενη δόση που περιλαμβάνει το υπόλοιπο μισό (1/2) 
της δωρεάν κρατικής αρωγής, καταβάλλεται με την 
εκτέλεση των εργασιών που καλύπτουν το 80% του 
εγκεκριμένου ποσού δωρεάν κρατικής αρωγής. 

Εφόσον το εγκεκριμένο ποσό είναι μέχρι € 3.000, χο¬ 
ρηγείται εφάπαξ. 

V. ΝΕΟΙ ΚΤΗΤΟΡΕΣ 

1. Είναι δυνατή η χορήγηση δωρεάν κρατικής αρωγής 
και στους νέους κτήτορες των ακινήτων, ασχέτως του 
τρόπου αποκτήσεως και του είδους της ιδιοκτησίας, που 
έχουν επ’ αυτού (καθολική διαδοχή, ειδική διαδοχή, επι¬ 
καρπία, ψιλή κυριότητα, συνιδιοκτησία κ.λπ.). Απαραίτητη 
όμως προϋπόθεση είναι, οι νέοι κτήτορες να έ-χουν υπο¬ 
βάλλει εμπρόθεσμα αίτηση και τα απαιτούμενα δικαιολο- 
γητικά, σύμφωνα με τις εκάστοτε ισχύουσες διατάξεις. 

2. Είναι δυνατή, η χορήγηση δωρεάν κρατικής αρωγής 
και στους νέους κτήτορες, που απέκτησαν τη πλήρη 
κυριότητα του ακινήτου με γονική παροχή ή κληρονο¬ 
μική διαδοχή, μετά την λήξη των προθεσμιών αρχικών 
αιτήσεων, χωρίς να έχει υποβληθεί εμπρόθεσμη αίτηση 
από το νέο κτήτορα. Στην περίπτωση αυτή αρκεί μόνο η 
εμπρόθεσμη υποβολή αίτησης από τον αρχικό ιδιοκτήτη 
του ακινήτου. 

Γ. ΑΜΟΙΒΕΣ ΜΗΧΑΝΙΚΩΝ - ΚΡΑΤΗΣΕΙΣ 

α) Οι μελέτες για την επισκευή και ανακατασκευή 
των βλαβέντων κτιρίων καθώς και η έκδοση των οικο¬ 
δομικών αδειών απαλλάσσονται από κάθε φόρο, τέλος 
χαρτοσήμου, δικαίωμα κρατήσεως ή εισφοράς εν γένει 
του Δημοσίου ή Οργανισμού Τοπικής Αυτοδιοίκησης ή 
οποιουδήποτε τρίτου, εξαιρουμένου του φόρου εισο¬ 
δήματος. 

β) Η αμοιβή μηχανικού για μελέτη - επίβλεψη μειώνεται 
στο 50% της αμοιβής που καθορίζεται με τις ισχύουσες 
διατάξεις περί αμοιβών Μηχανικών. 

Δ. ΚΥΡΩΣΕΙΣ 

Σε περίπτωση υποβολής από τους δικαιούχους ή 
νέων κτητόρων ανακριβών δηλώσεων ή σε περίπτωση 
μη εκπλήρωσης των υποχρεώσεων που θα αναλάβουν 
με όσα προβλέπονται στην παρούσα απόφαση και γε¬ 
νικά στις διατάξεις που αφορούν στην αποκατάσταση 
των πυρόπληκτων κτιρίων υποχρεώνονται στην άμεση 
επιστροφή του ποσού της δωρεάν κρατικής αρωγής 
που έχουν λάβει εντόκως. 


Ε. ΚΑΛΥΨΗ ΔΑΠΑΝΗΣ 

Από τις διατάξεις της Απόφασης αυτής προκαλείται 
δαπάνη ύψους 150.000.000 € που θα καλυφθεί από το 
Πρόγραμμα Δημοσίων Επενδύσεων, ΣΑΕ 069. Μέρος του 
ποσού αυτού και μέχρι 100.000.000€ θα καλυφθεί από 
το Ειδικό Ταμείο Αντιμετώπισης Έκτακτων Αναγκών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2007 

ΟΙ ΥΠΟΥΡΓΟΙ 


ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 


Γ. ΣΟΥΦΛΙΑΣ 

